صفی الدین اورموی‌نین اثرلری شرق موسیقی نظریه‌سی‌نین، علمی‌نین اینکیشافیندا یئنی دؤوردور. او، موسیقی علمینه «سیستم‌چی‌لیک» مکتبی‌نین یارادیجی‌سی کیمی، تابولاتورانین بانی‌سی کیمی داخیل اولموش‌دور. اورموی‌نین بؤیوک نایلیتی، اومومن شرقین سس سیستمی‌نین قایدایا سالینماسین‌دان عبارت ایدی. اونون سیستمی‌نین اساسینی تشکیل ائدن اون یئددی پیلله‌لی قامما ال کیندی‌نین ۱۲ تون‌لو خروماتیک قامماسین‌دان، هم ده ال فرابی‌نین ۲۲ تون‌لو قامماسین‌دان فرق‌لنیر. او، شرق موسیقی‌سی‌نین ۱۲ موغام دایره‌سی‌نین و ۶ آوازینین سس قاتارینی دیاتونیک قاممانین چرچیوه‌سینده وئرمیش‌دیر.